Дагъыстэным щытокIуэ
Хасавьюрт къалэм дэт спорт уардэунэм, Гамидов Гамид и цIэр зезыхьэм, мы махуэхэм щекIуэкIащ бэнэкIэ хуитымкIэ «А» класс зиIэ зэхьэзэхуэр. Зи ныбжьыр илъэс 21-м нэблагъэ спортсменхэр щIэбэнащ Урысейм спортымкIэ щIыхь зиIэ и мастер, олимп чемпион Умаханов Мурад и саугъэтхэм.
Зи хьэлъагъыр килограмм 97-м нэблагъэхэм я гупым щригъэкIуэкIа зэпэщIэтыныгъэ гуащIэхэм щытекIуэри, дыщэ медалыр зыIэригъэхьащ Къэбэрдей-Балъкъэрым щыщ Гажонов Исмэхьил.
Кумыщ Тамерлан жэз медалыр къыщихьащ зи хьэлъагъыр килограмми 125-м нэблагъэхэм я деж.
КЪЭХЪУН Бэч.
